**RELACION**

**PËR**

**PROJEKT-LIGJIN PËR NJE NDRYSHIM NE LIGJIN 102/2015 “PER SEKTORIN E GAZIT NATYROR” TE NDRYSHUAR**

**I.-QËLLIMI I PROJEKTAKTIT DHE OBJEKTIVAT QË SYNOHEN TË ARRIHEN**

Mbështetur në Direktivën 2009/73/KE të Parlamentit Europian dhe të Këshillit, datë 13 korrik 2009, ”Mbi rregullat e përbashkëta për tregun e brendshëm të gazit natyror, si dhe Rregullores (BE) 2017/1938 e Parlamentit Evropian dhe të Këshillit të dates 25 tetorit 2017, lidhur me masat për të mbrojtur sigurinë e furnizimit me gaz, e cila ka shfuqizuar Rregulloren (BE) Nr. 994/2010, janë ndërrmarë veprimet përkatëse për përshtatjen e rregullores (BE) 2017/1938, e cila do të bëhet pjesë e aktetve ligjore në ligjin 102/2015 “Për sektorin e gazit natyror” të ndryshuar.

Ky projekt akt konsiston në përditësimin dhe krijimin e elementëve të rinj që kanë të bëjnë me sigurinë e furnizimit me gaz natyror. Rregullorja (EU) 2017/1938 e Parlamentit Europian konsiston në masat që duhet të merren për të mbrojtur sigurinë e furnizimit me gaz. Rregullorja (EU) 2017/1938 për të cilën do të bëhen edhe ndryshimet në ligjin 102/2015 “Për sektorin e gazit natyror” të ndryshuar, ka në thelbin e saj planin e veprimit parandalues dhe një plan emergjence i cili konsiston në masat e nevojshme për të garantuar sigurinë e furnizimit me gaz. Përgatitja e një plani veprimi parandalues do të sillte një reagim me efikas në përballimin e ndonjë krize të furnizimit me gaz. Duke pasur një vlerësim mbi sigurinë e furnizimit dhe aplikimin e masava parandaluese do të sillti avantazhe në përdorimin me efikasitet të një furnizimi konstant në situata emergjence. Duke bashkëpunuar me shtete e anëtare të Komunitetit të Energjisë përballimi i situatave emergjente do të rriste gadishmërinë për një qasje më të plotë dhe efikase. Në raste emergjente koordinimi i shteteve anëtare do të rriste sigurinë e furnzimit me gaz.

Një pikë tjetër e rregullores (EU) 2017/1938 që do të shtohet në ligjin e gazit 102/2015 lidhet me situata që do të krijohen në një gjendje krize, ku në varësi të shkallës së krizës që do krijohet do të ndahet në tre kategori si më poshtë;

a)**niveli i paralajmërimit të hershëm ('paralajmërimi i hershëm'):**

b) **niveli i alarmit (alarmi):**

**c) niveli i emergjencës (emergjenca)**

Kjo pikë reflekton veprimet që duhet të merren në raste krizash të furnzimit me gaz, në bazë të vlerësimit të nivelit të krizës do hyjnë në veprim masat për menaxhimin e krizës. Ministria përgjegjëse për energjinë mban rolin kryesor për marrjen e mase në raste emergjence si dhe bashkëpunon me institucionet e tjera vendore dhe qendrore si dhe me aktorët e tjerë përgjegjës të tregut për menaxhimin e situates së emergjencës. Në raste të emergjencës ministria përgjegjëse për energjinë mban kontakte të ngushta me Sekretariatin e Komitetit te Energjisë duke e vënë në dijeni për çdo plan masash që do të zbatoje për të përballuar nivelin e krizës.

Pjesë e rregullores (EU) 2017/1938 e cila do të shtohet në ligjin 102/2015 “Për sektorin e gazit natyror” të ndryshuar, është edhe solidariteti midis shteteve anëtare të Komitetit të Energjisë dhe vendosjen e masave për arritjen e qëllimeve. Solidariteti nënkupton bashkëpunimin rajonal dhe angazhimin e autoriteteve publike dhe subjeteve të gazit natyror për të minimizuar rreziqet e identifikuara dhe të rrisë efikasitetin e masave. Mekanizmi i solidaritetit është një masë për të ruajtur sigurinë e furnzimit me gaz duke përballuar situatat e vështira.

|  |  |
| --- | --- |
|  |  |

1. **VLERËSIMI I PROJEKTAKTIT NË RAPORT ME PROGRAMIN POLITIK TË KËSHILLIT TË MINISTRAVE, ME PROGRAMIN ANALITIK TË AKTEVE DHE DOKUMENTE TË TJERA POLITIKE**

Miratimi i këtij projekt-akti është i planifikuar në programin analitik të projekt akteve të Parlamentit.

1. **ARGUMENTIMI I PROJEKTAKTIT LIDHUR ME PËRPARËSITË, PROBLEMATIKAT, EFEKTET E PRITSHME**

Me arsyetimin dhe argumentat si më sipër, duke vlerësuar në tërësi përmbajtjen e Direktivën 2009/73/KE të Parlamentit Europian dhe të Këshillit, datë 13 korrik 2009, ”Mbi rregullat e përbashkëta për tregun e brendshëm të gazit natyror, si dhe Rregullores (BE) 2017/1938 e Parlamentit Evropian dhe të Këshillit të datës 25 tetorit 2017, lidhur me masat për të mbrojtur sigurinë e furnizimit me gaz, Shteti Shqiptar duke qënë pjesë e Komunitetit të Energjisë ka detyrimin mbi përshtatjen e Direktivave dhe Rregulloreve që mbulojnë sektorin e gazit natyror. Për këtë arsye, në ndryshimin që propozohet të bëhet në ligjin Nr. 102/2015, datë 23.09.2015, “Për Sektorin e Gazit Natyror”, të ndryshuar, kërkohet që disa elemente te Rregullores (BE) 2017/1938 të adoptohen dhe përshtaten në ligj.

1. **VLERËSIMI I LIGJSHMËRISË, KUSHTETUTSHMËRISË DHE HARMONIZIMI ME LEGJISLACIONIN NË FUQI VENDAS E NDËRKOMBËTAR**

Projektligji është në përputhje me Kushtetutën e Shqipërisë.

1. **VLERESIMI I SHKALLES SE PERAFRIMIT ME *ACQUIS COMMUNAUTAIRE* (PER PROJEKTAKET NORMATIVE)**

Projekt-ligji përafron një akt komunitar dhe lidhet me zbatimin e acquis specifik të BE-se. Ndërkohë, vëmë në dukje se vet ligji Nr. 102/2015, datë 23.09.2015, “Për Sektorin e Gazit Natyror” të ndryshuar, është përafruar me direktivën 2009/73/KE të Parlamentit Europian dhe të Këshillit, datë 13 korrik 2009, ”Mbi rregullat e përbashkëta për tregun e brendshëm të gazit natyror, e cila shfuqizon direktivën 2003/55/KE”.

1. **PËRMBLEDHJE SHPJEGUESE E PËRMBAJTJES SË PROJEKTAKTIT**

Përsa me sipër, me anë të këtij projekt-ligji propozohet ndryshimi, përshtatja dhe saktësimi në përmbajtjen e akteve ligjore si më poshtë;

Në Nenin 4 **“Përkufizime”**, pas pikës 116, shtohet pika 117 me përmabjtje si më poshtë:

“117.- "Konsumator i mbrojtur në kuadrin e solidaritetit", klienti familjar i cili është i lidhur me një rrjet shpërndarjeje të gazit, dhe gjithashtu mund të përfshijë një ose të dy rastet e mëposhtme:

a).- Instalimi i ngrohjes qendrore nëse është një "klient i mbrojtur" në vend dhe vetëm në atë masë që i shërben klientëve familjarë ose shërbimeve themelore sociale, përveç arsimit dhe shërbimeve të administratës publike;

b).- një shërbim thelbësor shoqëror nëse është një "klient i mbrojtur" në vend, përveç arsimit dhe shërbimeve të administratës publike.”

Neni 6, “**Siguria e furnizimit me gaz natyror”**, ndryshohet, si më poshtë:

1. Ministria përgjegjëse për energjinë, pasi të konsultohet me shoqëritëe gazit natyror, organizatat përkatëse që përfaqësojnë interesat e konsumatorëve të gazit, familjarë dhe industrialë, përfshirë prodhuesit e energjisë elektrike, operatorët e sistemit të transmetimit të energjisë elektrike, në ratet e deklarimit të një gjendje krize në furnizimin me gaz natyror sipas përcaktimeve të nenit 6/1, harton:

(a) një plan veprimi parandalues që përmban masat e nevojshme për të eleminuar ose zbutur rreziqet e identifikuara, duke përfshirë efektet nga zbatimi i eficencës së energjisë dhe masat e nxitjes së kërkesës në vlerësimet e rrezikut të zakonshëm dhe kombëtar dhe në përputhje me përcaktimet e pikës 3 dhe 3.1 më poshtë;

(b) një plan emergjence që përmban masat që duhen marrë për të eleminuar ose zbutur ndikimin e një ndërprerje të furnizimit me gaz në përputhje me përcaktimet e pikës 3 dhe 3.2 më poshtë.

2.- Masat për të garantuar sigurinë e furnizimit me gaz që përmbahen në një plan veprimi parandalues dhe një plan emergjence duhet të përcaktohen qartë, në mënyrë transparente, proporcionale, jodiskriminuese dhe të verifikueshme, nuk do të shtrembërojnë padrejtësisht konkurrencën ose funksionimin efektiv të tregut të brendshëm të gazit dhe nuk do të rrezikojë sigurinë e furnizimit me gaz të Shteteve që janë Palë Kontraktuese të Komuniteitt të Energjisë ose të Shteteve të tjera Anëtare të Bashkimit Europian, me të cilët është i lidhur drejtpërdrejt.me rrjetet e gazit natyror.

3.- Këshilli i Ministrave, me propozimin e ministrit, miraton planin e veprimit parandalues dhe planin e emergjencës, në të cilët respektivisht përcaktohen masat e nevojshme për të eleminuar ose zbutur rreziqet e identifikuara në sigurinë e furnizimit me gaz natyror, por edhe standardet minimale të sigurisë së furnizimit me gaz natyror, si dhe rregullat për të garantuar furnizim të sigurt dhe të efektshëm.

Këshilli i Ministrave, me propozimin e ministrit, miraton planin e emergjencës, në të cilin përcaktohen standardet minimale të sigurisë së furnizimit me gaz natyror, si dhe rregullat për të garantuar furnizim të sigurt dhe të efektshëm.

3.1.- Plani veprimit parandalues, ndër të tjera, përmban:

a) një përshkrim të efekteve të masave të përfshira në plan mbi funksionimin e tregut të brendshëm të energjisë, përfshirë detyrimet e përmendura në germen c më poshtë;

b) detyrimet e ndërmarrjeve të gazit natyror dhe organeve të tjera përkatëse që mund të ndikojnë në sigurinë e furnizimit me gaz~~;~~

c. informacion në lidhje me të gjitha detyrimet e shërbimit publik në lidhje me sigurinë e furnizimit me gaz.

ç) masat, vëllimet dhe kapacitetet e nevojshme për të përmbushur standardin e infrastrukturës dhe standardin e furnizimit me gaz;

d) masa të tjera parandaluese të programuarapër të adresuar rreziqet e identifikuara në vlerësimin e rrezikut, siç janë ato që lidhen me nevojën;

i.- për të forcuar ndërlidhjet midis Shteteve Anëtare fqinje,

ii.- për të përmirësuar më tej efikasitetin e energjisë, dhe për të zvogëluar kërkesën për gaz, dhe mundësia, kur është e përshtatshme,

iii.- për të diversifikuar rrugët e gazit, burimet e furnizimit me gaz dhe përdorimin rajonal të kapaciteteve ekzistuese të depozitimit dhe të GNL, për të ruajtur sa më shumë furnizim me gaz sa të jetë e mundur për të gjithë klientët;

3.2. - Plani i emergjencës, ndër të tjera, përmban;

a) instrumentet dhe masat që garantojnë në mënyrë të saktë e të qartë furnizimin e klientëve të mbrojtur, në rastet:

i) e një ndërprerjeje të pjesshme të furnizimit;

ii) e kushteve atmosferike ekstremisht të ftohta në periudhën e ngarkesës maksimale;

iii) kur ka kërkesë shumë të lartë për gaz gjatë periudhës më të ftohtë të dimrit;

b) programin për reduktimin ose ndërprerjen e furnizimit me gaz natyror të kategorive të veçanta të klientëve në rast krize;

c) rolin dhe përgjegjësitë e shoqërive të gazit natyror e të klientëve jofamiljarë, duke mbajtur parasysh shkallën, në të cilën ata mund të jenë dëmtuar nga një krizë e mundshme në sektorin e gazit natyror;

ç) kërkesat për impiantet e depozitimit, me qëllim realizimin e standardeve të sigurisë së furnizimit, si dhe kontributin e mundshëm të depozitës, kur kjo e fundit është në Shqipëri apo në ndonjë vend anëtar të Komunitetit të Energjisë;

d) masa dhe veprime të tjera, të cilat ndërmerren në mënyrë që të heqin ose të pakësojnë pasojat e ndërprerjes së furnizimit me gaz natyror, në varësi të shkallës së krizës.

4. Pjesëmarrësit në tregun e gazit natyror planifikojnë dhe marrin masat për një furnizim të sigurt me gaz natyror, në përputhje me standardet, ashtu siç parashikohet në pikën 3, të këtij neni, si dhe janë përgjegjës për furnizimin me gaz natyror, brenda qëllimit të veprimtarisë.

5.- ERE është autoriteti përgjegjës për monitorimin e sigurisë së furnizimit.

6.- Plani veprimit parandalues dhe plani i emergjencës i vihet në dispozicion Sekretariatit të

Komunitetit të Energjisë.

7.- Kur vendi ka një nivel të përshtatshëm të interkoneksionit, ministria ose shoqëria përgjegjëse e gazit natyror mund të marrë masat e duhura në mënyrë që të arrihen standardet e sigurisë së furnizimit, duke përdorur impiantet e depozitimit të vendosura në territorin e palës tjetër kontraktuese. Për këtë qëllim, mund të bashkëpunohet me autoritetet dhe/ose shoqëritë e gazit natyror të një vendi të BE-së ose të një pale tjetër të Komunitetit të Energjisë, përfshirë këtu lidhjen e marrëveshjeve dypalëshe. Aplikimi i këtyre masave nuk duhet të pengojë funksionimin normal të tregut vendas.

8.- Plani veprimit parandalues dhe Plani i emergjencave azhornohet çdo katër vjet, ose më shpesh nëse rrethanat e kërkojnë këtë, ose me kërkesë të Sekretariatit të Komunitetit të Energjisë.”

Pas Neni 6 shtohet Neni 6/1, me përmbajtje si më poshtë:

“Neni 6/1

**Deklarimi i një gjendje krize në furnizimin me gaz natyror**

1. Do të ketë tre nivele të krizës si më poshtë:

a) **niveli i paralajmërimit të hershëm ('paralajmërimi i hershëm'):** kur ka informacion konkret, serioz dhe të besueshëm se mund të ndodhë një ngjarje që ka të ngjarë të rezultojë në përkeqësim të konsiderueshëm të situates së furnizimit me gaz dhe ka të ngjarë të çojë në alarm ose të shkaktojë nivelin e emergjencës; niveli i paralajmërimit të hershëm mund të aktivizohet nga një mekanizëm të paralajmërimit të hershëm;

b) **niveli i alarmit ('alarmi'):** nëse ndodh një ndërprerje e furnizimit me gaz ose një kërkesë jashtëzakonisht e lartë për gaz që përkeqëson seriozisht situatën e furnizimit me gaz, por tregu është akoma në gjendje të menaxhojë atë ndërprerje ose kërkesë pa pasur nevojë të përdorë masa jo të bazuara në treg;

**(c) niveli i emergjencës ('emergjenca'):** kur ka kërkesa jashtëzakonisht të larta për gaz, ndërprerje të konsiderueshme të furnizimit me gaz ose përkeqësim tjetër të rëndësishëm të situatës së furnizimit me gaz dhe të gjitha masat përkatëse të bazuara në treg janë zbatuar, por furnizimi me gaz nuk është i mjaftueshëm për të plotësoni kërkesën e mbetur për gaz, kështu që duhet të futen masat shtesë jo të bazuara në treg me qëllim, në veçanti, për të mbrojtur furnizimet e gazit për klientët e mbrojtur në përputhje me ~~s~~tandardet e furnizimit me gaz.

2. Nëse Ministria pas njoftimit dhe marrjes edhe së miratimit nga Këshilli i Ministrave deklaron një nga nivelet e krizave të përmendura në paragrafin 1, ajo menjëherë informon Sekretariatin e Komunitetit të Energjisë, si dhe autoritetet kompetente të Shteteve Palë Kontraktuese të Komunitetit të Energjisë ose të Shteteve Anëtare të Bashkimit Europian me të cilat është i lidhur drejtpërdrejt dhe u transmeton atyre të gjitha informacionet e domosdoshme, në veçanti për veprimet që synon të ndërmarrë.

3. Nëse Ministria ka deklaruar një “emergjencë” dhe ka treguar se veprimi ndërkufitar është i nevojshëm, çdo rritje në standardin e furnizimit me gaz ose detyrime shtesë të imponuar për ndërmarrjet e gazit natyror në reduktohen përkohësisht në nivelin e përcaktuar planin e emergjencës.

Detyrimet e përmendura në nënparagrafin e parë të këtij paragrafi pushojnë së zbatuari menjëherë pasi Ministria pas njoftimit dhe marrjes edhe së miratimit nga Këshilli i Ministrave deklaron përfundimin e gjendjes së “emergjencës”, ose kur Sekretariati i Komunitetit të Energjisë ka dalë në këtë konkluzion se deklarimi i gjendjes së “emergjencës” nuk ekziston ose nuk është më e justifikuar.

4. Kur Ministria pas njoftimit dhe marrjes së miratimit edhe nga Këshilli i Ministrave shpall një “emergjencë”, ajo ndjek veprimet e paracaktuara në Planin e emergjencës dhe menjëherë informon Sekretariatin e Komunitetit të Energjisë dhe autoritetet kompetente të Shteteve Anëtare me të cilat është i lidhur drejtpërdrejt, veçanërisht në lidhje me veprimet që ajo synon të ndërmarrë. Në raste të jashtëzakonshme të arsyetuara, Ministria mund të ndërmarrë veprime që devijojnë nga plani i emergjencës. Ministria informon menjëherë Sekretariatin e Komunitetit të Energjisë dhe autoritetet kompetente të Shteteve Anëtaretë Bashkimit Europian me të cilat është i lidhur drejtpërdrejt, për veprime të tilla dhe e justifikon atë devijim.

5. Nëse Ministria pas njoftimit dhe marrjes edhe së miratimit nga Këshilli i Ministrave deklaron përfundimin e një prej niveleve të krizave të përmendura në pikën 1, ajo informon Sekretariatin e Komunitetit të Energjisë dhe autoritetet kompetente të Shteteve Anëtare të Bashkimit Europian me të cilat është e lidhur drejtpërdrejt.”

Neni 9 ndryshohet si më poshtë:

“Neni 9

**Bashkëpunimi rajonal dhe solidariteti**

1.- Për të garantuar një furnizim të sigurt në tregun e brendshëm të gazit natyror, Ministria dhe autoritetet përgjegjëse vendase në procesin e hartimit të vlerësimeve të rrezikut dhe planit të veprimit parandalues dhe planit të emergjencës, bashkëpunojnë me autoritetet përgjegjëse të vendeve fqinje, anëtare të BE-së, si dhe të palëve të tjera të Komunitetit të Energjisë për të nxitur bashkëpunimin rajonal dhe dypalësh.Ky bashkëpunim mund të përfshijë, veçanërisht, identifikimin e bashkëveprimi i rrezikut dhe korrelacioni dhe konsultimet për të siguruar koherencën ndërkufitare të planeve të veprimit parandalues dhe planeve emergjente.

2.- Nëse në procesin e hartimit të vlerësimeve të rrezikut dhe të Planit të veprimit parandalues dhe Planit të emergjencës për të garantuar një furnizim të sigurt në tregun e brendshëm të gazit natyror, kërkohet zbatimi i masës së solidaritetit me një Shtet që është Palë Kontraktuese e Komunitetit të Energjisë, ose është Shtet Anëtar i Bashkimit Europian, me të cilin është e vendosur lidhja direkte me rrjetin e gazit natyror, Ministria ose operatori i sistemit të transmetimit apo Operatori i sistemit të shpërndarja do të marrë masat e nevojshme për të siguruar që furnizimi me gaz në krejt territorin e vendit për klientët përveç « klientëve të mbrojtur në kuadër të solidaritetit », të zvogëlohet ose të mos vazhdojë në masën e duhur dhe për sa kohë që furnizimi me gaz për « klientët e mbrojtur në kuadër të solidaritetit » nuk është i kënaqshëm.

Ministria dhe autoritetet e tjera përgjegjëse do të sigurojnë që vëllimi përkatës i gazit të shpërndahet në mënyrë efektive për klientët e mbrojtur në kuadër të solidaritetit në krejt territorin e vendit.

3.- Në funksion të garantimit të një furnizimi të sigurt me gaz natyror, përfshirë edhe bashkëpunimin dhe solidaritetin rajonal, Shqipëria si Palë Kontraktuese e Komunitetit të Energjisë do të bashkërendojë veprimtaritë me Shtetet e tjera Palë Kontraktuese të Komunitetit të Energjisë, si dhe do të informojë Sekretariatin e Komunitetit të Energjisë për planin e veprimit parandalues dhe planin e emergjencës, si dhe për masën e solidaritetit, nëse një hap i tillë do të ndërmerret.”

Me miratimin e këtij ndryshimi bëhet e mundur vazhdimi i mëtejshëm i procedurave për përgatitjen dhe miratimin e projekt-ligjit përkatës nga Parlamenti Shqiptar.

1. **INSTITUCIONET DHE ORGANET QË NGARKOHEN PËR ZBATIMIN E AKTIT**

Ngarkohet Ministria e Infrastrukturës dhe Energjisë dhe institucionet e tjera shtetërore, si edhe subjektet private për marrjen e masave për zbatimin e këtij projektligji.

1. **PERSONAT DHE INSTITUCIONET QË KANË KONTRIBUAR NË HARTIMIN E PROJEKTAKTIT**

Projektligji është hartuar nga Ministria e Infrastrukturës dhe Energjisë.

1. **RAPORTI I VLERESIMIT TË TË ARDHURAVE DHE SHPENZIMEVE BUXHETORE**

Krijimi i këtij projektligji, për sa lidhet me efekte financiare, aktualisht ende nuk kemi një përllogaritje të efekteve financiare që do të prodhojë, duke konstatuar edhe faktin që shteti Shqiptar nuk zotëron një rrjetë të mirëfilltë të furnzimit, transmetimit, shpërndarjes dhe depozitimit të gazit natyror, vlerësojmë se ky projekt-ligj në fazen që po përgatitet por edhe në një të ardhme afat-mesme nuk do të prodhoje efekte financiare për buxhetin e shtetit.

Miratimi i këtij ndryshimi në ligjin Nr. 102/2015, datë 23.09.2015, “Për sektorin e gazit natyror”, të ndryshuar, do të krijojë mundësinë që nga ana e MIE të vazhdohet me procedimin e mëtejshëm të zbatimit të kërkesave të këtij ligji lidhur edhe me përfundimin e përgatitjes dhe më tej miratimin e projekt-vendimeve që lidhen me sigurinë e furnzimit me gaz.

|  |
| --- |
|  |